Paul Michael Glaser

Paul Michael Glaser (Cambridge, 25 marso 1943 el ze un ator e rezista statunitense.

 Biografia 
Nato inte el Massachussets, el ga frecuentà l'univarsità de Tulane, dove che'l gera conpanjo de càmara de'l rezista Bruce Paltrow. El ga conpletà ła formasion avùa co un master in teatro inte'l 1966, e un segondo master in recitasion e regia inte el 1967.
Dopo che'l ga partesipà conparìndo in produsion de Broadway, inte'l 1971, el ga avùo el só primo parsonazo inte'n film, co'l ga interpretà Perchick in Il violinista sul tetto. Senpre in cuełi ani el s'a fato osarvar da'l  pùblego tełevizivo parchè el gaveva partesipà a varie serie TV, tra cui Agenzia Rockford co James Garner.
I ani che'l deventa pì conosùo el ze infrà el 1975 e el 1979, interpretando el roło de detective David Starsky in conpnjìa de David Soul inte ła serie tełeviziva Starsky & Hutch, de ła cuała el ga direto pluzori epizodi.
Finìa l'espariensa avùa co 'sta serie, Gaser el ze ndà 'vanti co ła só cariera in tełevizion e inte'l sinema, soratuto cofà rezista. Séndose ocupà de dirizer varie serie tełevizive, inte'l 1987 el se ga ocupà de ła rezìa de L'implacabile co Arnold Schwarzenegger, e inte'l 1992 cueła de The Cutting Edge (Vincere insieme). Glaser el ze de soravìa el rezista de'l film Kazaam co Shaquille O'Neal. 
Inte'l 2004 el ze tornà so'l gran schermo come atore in conpanjìa de Jack Nicholson in Tutto può succedere, e co un picoło cameo inte ła sena finałe de'l film "Starsky & Hutch" (indove conpare anca David Soul). Inte'l 2007 el resita interpretando el presidente de un Network in Live! - Ascolti record al primo colpo

 Vita privà 
Dai ani novanta Paul Michael Glaser el ze inpenjà a rancuràr fondi par na fondasion a sostenjo dei putèłi małài de AIDS, fondàda da só muger Elizabeth. Elizabeth ła gaveva contrato l'HIV a cauza de na trasfuzion resevùa durando el primo parto, e ła moresta inte'l 1994. Ła prima fia de ła cùbia, Ariel, nasùa sieropositiva, ła ze moresta inte'l 1988.

Glaser el se ga respozà inte'l 1996 co ła produtora Tracy Barone, da ła cuała el ga avùo na fioła inte'l 1997.

 Filmografia parsiałe 
 Rezista 
 Amazzoni (Amazons, 1984)
 I 5 della squadra d'assalto (1986)
 L'implacabile (1987)
 Vincere insieme (1992)
 Che aria tira lassù? (1994)
 Kazaam - Il gigante rap (1996)

 Ator 
 The Streets of San Francisco (Le strade di San Francisco) (1972) - serie Tv
 Cannon (1972) - serie Tv
 The Rockford Files (Agenzia Rockford) (1974) - serie Tv
 Starsky & Hutch (1975-1979) - serie Tv
 squadra emergenza  - serie Tv
 Tutto può succedere (2004)
 Starsky & Hutch (Starsky & Hutch) (2004)
 Live! (Live! - Ascolti record al primo colpo) (2007)
 Lego: The Adventures of Clutch Powers (LEGO - Le avventure di Clutch Powers), regia de Howard E. Baker (2010) – voce

 Altri prozeti 

 Linganbi foresti 

El sito uficiałe de Paul Michael Glaser
Elizabeth Glaser Pediatric AIDS Foundation

Categoria:Atori statunitensi
Categoria:Nasesti inte el 1943